તામિલનાડુમાં પરંપરાગત રૂપે બ્રાહ્મણો જ પૂજારી બને છે, પરંતુ તમિલ સરકારે કાયદો બનાવી ગેરબ્રાહ્મણોને પૂજારી બનાવવાનો માર્ગ પ્રશસ્ત કર્યો. આ નિર્ણયને મીનાક્ષી મંદિરના પૂજારીઓએ કોર્ટમાં પડકારેલો. આના ચુકાદામાં સુપ્રીમ કોર્ટે તા. ૧૬/૧૨/૧૫ના રોજ જસ્ટીસ રંજન ગોગોઈ અને એન.ડી. રમન્નાની ખંડપીઠે કહ્યું કે, "એક ધર્મના રૂપે કોઈ એક વિચારને હાંસિયામાં ધકેલ્યા કે ચૂંટ્યા વગર તમામ પ્રકારના વિચારોને હિન્દુત્વ પોતાનામાં સ્થાન આપે છે. આ એક એવો ધર્મ છે કે જેનો કોઈ આદ્યસ્થાપક નથી. તેનો કોઈ ધર્મગ્રંથ નથી તેને સનાતન ધર્મ તરીકે ઓળખવામાં આવે છે. તે સદીઓની નિષ્પત્તિ છે અને હિન્દુત્વ તેનો જ પ્રચાર પ્રસાર કરે છે.